CELEX: 62009CA0052
Language: et
Date: 2011-02-17 00:00:00
Title: Kohtuasi C-52/09: Euroopa Kohtu (esimene koda) 17. veebruari 2011 . aasta otsus (Stockholms tingsrätti (Rootsi) eelotsusetaotlus) — Konkurrensverket versus TeliaSonera AB (Eelotsusetaotlus — ELTL artikkel 102 — Turgu valitseva seisundi kuritarvitamine — Telekommunikatsiooniettevõtja poolt kehtestatud hinnad — ADSL võrguteenused — Lõpptarbijatele lairibaühenduse teenuste osutamine — Konkurentide marginaali vähendamine ehk „hinnakruvi efekt” )

2.4.2011   
            
            
               ET
            
            
               Euroopa Liidu Teataja
            
            
               C 103/3
            
         Euroopa Kohtu (esimene koda) 17. veebruari 2011. aasta otsus (Stockholms tingsrätti (Rootsi) eelotsusetaotlus) — Konkurrensverket versus TeliaSonera AB
   (Kohtuasi C-52/09) (1)
   
   (Eelotsusetaotlus - ELTL artikkel 102 - Turgu valitseva seisundi kuritarvitamine - Telekommunikatsiooniettevõtja poolt kehtestatud hinnad - ADSL võrguteenused - Lõpptarbijatele lairibaühenduse teenuste osutamine - Konkurentide marginaali vähendamine ehk „hinnakruvi efekt”)
   2011/C 103/03
   Kohtumenetluse keel: rootsi
   
      Eelotsusetaotluse esitanud kohus
   
   Stockholms tingsrätt
   
      Põhikohtuasja pooled
   
   
      Hageja: Konkurrensverket
   
      Kostja: TeliaSonera AB
   
      Menetluses osales: Tele2 Sverige AB
   
      Ese
   
   Eelotsusetaotlus — Stockholms tingsrätt — EÜ artikli 82 tõlgendamine — Hinnakruvi efekt — ADSL-ühenduse turul varasemalt monopoolses seisundis olnud telekommunikatsiooniteenuste ettevõtja poolt kohaldatavad hinnad — Vahe ettevõtja poolt vahetarnijatele kehtestatud ADSL-ühenduse hulgimüügihinna ja tarbijatele kehtestatud ADSL-ühenduse hinnatariifi vahel, mis ei ole piisav, et katta ettevõtja nimetatud jaeteenuste pakkumisega seotud täiendavad kulud
   
      Resolutsioon
   
   Objektiivsete õigustuste puudumisel võib see, kui vertikaalselt integreeritud ADSL-võrguteenuste turgu valitsev ettevõtja kasutab sellist hinnakujundust, mille puhul ei ole sellel turul kehtestatud ja lõpptarbijatele osutatavate lairibaühenduse teenuste jaeturul kehtivate hindade vahe piisav, et katta spetsiifilised kulud, mida ettevõtja ise viimati nimetatud turule sisenemisel peab kandma, kujutada endast kuritarvitust endast ELTL artikli 102 tähenduses.
   Sellise tegevuse kuritarvitava olemuse hindamisel tuleb arvesse võtta iga juhtumi kõiki asjaolusid. Täpsemalt:
   
               —
            
            
               üldiselt ja eelkõige tuleb arvesse võtta asjaomase ettevõtja hindasid ja kulusid jaeturul. Üksnes juhul, kui asjaoludest tulenevalt ei ole võimalik neid hindasid ja kulusid kindlaks teha, tuleb analüüsida tema konkurentide hindu ja kulusid samal turul, ja
            
         
               —
            
            
               tuleb tõendada, et — võttes arvesse eeskätt hulgitoote hädavajalikkust — sellel tegevusel on jaeturule vähemalt potentsiaalselt konkurentsivastane mõju, ilma et see tegevus oleks majanduslikult õigustatud.
            
         Selle kuritarvituse hindamisel ei ole põhimõtteliselt asjassepuutuv:
   
               —
            
            
               see, et asjaomasel ettevõtjal ei ole seadusest tulenevat kohustust pakkuda asümmeetrilise digitaalse abonendiliini võrguteenuseid hulgiturul, kus tal on valitsev seisund;
            
         
               —
            
            
               nimetatud ettevõtja valitseva seisundi tase sellel turul;
            
         
               —
            
            
               see, et nimetatud ettevõtja ei ole valitsevas seisundis lõpptarbijatele osutatavate lairibaühenduse teenuste jaeturul;
            
         
               —
            
            
               see, kas kliendid, kelle suhtes kõnealust hinnakujundust kohaldatakse, on asjaomase ettevõtja uued või olemasolevad kliendid;
            
         
               —
            
            
               see, et turgu valitseval ettevõtjal ei ole võimalik selle hinnakujundustegevuse tulemusel tekkida võivat kahjumit tagasi teenida, ega
            
         
               —
            
            
               asjaomaste turgude väljakujunemise tase ja see, et neil turgudel on tegemist suuri investeeringuid nõudva uue tehnoloogiaga.
            
         
      (1)  ELT C 90, 18.4.2009.